DARDU NICOLAESCU PLOPSOR 


STUDIUL ANTROPOLOGIC AL OSEMINTELOR INCINERATE 
DIN NECROPOLELE GETO-DACICE DE LA BUGEAC 


Pe teritoriul satului Bugeac, comuna Ostrov, au fost identificate — 
cu ocazia unor descoperiri intimplätoare — două necropole geto-dacice, 
situate la circa 2 km şi jumătate distanţă una de cealaltă. Cercetări 
sistematice s-au efectuat în cea de a doua necropolă, campaniile 
de săpături din 1968 si 1969 ducind la dezvelirea unui număr de 19 
morminte. Cimitirele au fost datate în secolul al IV-lea i.e.n., fără a 
se exclude posibilitatea ca unele morminte să aparțină sfirsitului seco- 
lului V sau începutului secolului III î.e.n., aläturindu-se la mărturiile ce 
atestă prezența elementului autohton în Dobrogea în această perioadă. 

În general, pînă la ora actuală, rituarul funerar al geto-dacilor a 
fost abordat numai din punct de vedere arheologic?. Considerăm că 
analiza antropolgică poate aduce contribuţii valoroase la adincirea unor 
aspecte, ce rămîn altfel insesizabile. Datorită caracterului de salvare 
al sondajelor întreprinse, ca și faptului că rezultatele arheologice au 
fost publicate, am început studiul resturilor osteologice de la Bugeac 
fără a mai aştepta săparea integrală a celor două necropole. 

Necropola I de la Bugeac: au fost scoase 4 morminte cu osemin- 
tele depuse în urne. Ne-au parvenit resturile incinerate din 3 mor- 
minte. 

Mormintul 1 (M 1): conţinea peste 176 fragmente, dintre 
care 16 craniene, subţiri în zona parieto-temporală, mai groase spre 
linia mediosagitală, unde ating 5,3 mm, nedepăşind valorile minime la 
bărbaţii şi femeile de vîrstă adultă. Mărimea capetelor femurale, dis- 
paritia cartilagiului de creştere, complet închis şi şters la femur si 
humerus, pledează pentru grupa de vîrstă adult tînăr. Gracilitatea oa- 
selor lungi, cu reliefuri musculare slabe, ar indica, mai probabil, sexul 
femenin (?). Se identifică fragmente de omoplat, humerusuri, vertebre, 
femure, tibii, peroneu, coxal, metacarpian, coaste, metatarsian (?), astra- 


1 M. Irimia, Cimitirele de incineratie geto-dacice de la Bugeac — Ostron 
şi Noi cercetări arheologice în cimitirul II geto-dacic de la Bugeac, Pontice, I, 
1968, p. 193—233 si Pontice, II, 1969, p. 23—42. 

2 D. Protase, Riturile funerare la daci si  daco-romani, Ed. Academiei 
Republicii Socialiste România, 1971, 221 p. 

gal si calcaneu, scheletul fiind reprezentat. Impreunä cu osemintele 
umane s-a gäsit un os de vitä, cu un grad de calcinare diferit. 

Mormintul 3 (M 3):105 fragmente, din care 8 sint craniene, 
cu grosimi pinä la 3,3 mm in zona bosei parietale stingi. Un fragment 
de frontal, cu marginea superioarä a orbitei stingi si arcul supraciliar 
pinä aproape de glabella, permite sä se intrevadä o orbitä cvadrangu- 
larä (?), un arc supraciliar şi o glabella bine dezvoltate (gradul 3 
Broca). Un număr de 29 de fragmente de corpuri si arcuri vertebrale 
dorsale şi sacrale prezintă caractere specifice unui individ foarte tinăr 
(adolescent). Notăm în continuare fragmente de omoplat, humerus sting 
și drept, cubitus si radius, bazin, femur şi tibie. După fragmentul 
de frontal am fi indreptätiti să înclinăm spre sexul masculin, grupa 
de vîrstă fiind probabil adolescent spre adult. Deşi numărul fragmen- 
telor este mic (de dimensiuni relativ însă mari), principalele părţi ale 
scheletului sînt reprezentate. 

Mormintul 4 (M. 4): din 89 de fragmente 3 sînt craniene, 
restul provenind din vertebre (7), omoplat (cavitate glenoidä), humerus, 
radius, coxal (sprinceanä acetabularä), femure, rotule (2), tibii şi meta- 
„tarsian I. Deşi pe o epifizä distalä de femur se mai păstrează o mică 
zonă din structura concentrică de creştere, lipsa completă a liniei carti- 
lagiului de creştere indică grupa de vîrstă adult (adult tînăr însă). 
Foarte probabil că sexul este femenin (gracilitatea oaselor si reliefu- 
rile musculare şterse). Părţile principale ale scheletului sînt reprezen- 


tate, ceea ce ridică problema — avînd în vedere numărul redus de 
fragmente — a unei adunări intenţionate a resturilor incinerate de 
pe rug. 


Necropola II de la Bugeac : cele 19 morminte identificate în acest 
punct se repartizează tipologic în trei grupe distincte. La mormintele 
cu resturile depuse în urne din cimitirul precedent, se adaugă cel în 
„cutii de piatră“ şi complexele funerare 2. 

Mormintul 1 (M 1): în urnă s-au găsit 292 fragmente, 
unele lungi de 10—12 cm. Un număr de 32 de fragmente sînt craniene 
(unul singur de mandibulă), cu dimensiuni și suturi caracteristice adul- 
tilor. S-au identificat 15 corpuri vertebrale si arcuri neurale, fragmente 
de humerus (epifize distale si diafize), radius, femure relativ masive, 
tibie (epifiza proximalä si diafize), un fragment de peroneu si unul 
de estragal. Părţile principale ale scheletului sînt reprezentate. Grupa 
de virstä adult tînăr, probabil de sex masculin. 

Mormintul 2 (M 2): 730 fragmente incinerate, din care 62 
craniene si 5 dinţi (incisivi, canini si M, — porțiunile radiculare, cu 
decapitarea coroanelor). Atit fragmentele craniene si dinţii, cît şi cele 
de oase lungi provin de la doi indivizi, de vîrstă adultă tînără. Judecînd 
după dimensiunile si caracterele unor fragmente orbitale (marginea 
superioară cu apofiza malară), este vorba de un bărbat şi o femeie. 
Caracterele arderii diferă : osemintele de femeie sînt de culoare albă, 
calcinate, în timp ce osemintele bărbatului sînt de culoare vintie, 


3 M. Irimia, Noi cercetări..., p. 39. 

aproape negre in spärturä. Este putin probabil ca arderea pe acelasi 
rug, prin diferenta apreciabilä de masä, sä fi dus la aceste deosebiri. 
Arderea a avut loc mai degrabă separat, pe un rug mai „bogat“ in 
cazul femeii si pe unul mai mic, sau cu lemne de altä esentä (even- 
tual mai verzi) in cazul bärbatului. Prezenta unor elemente, ca epi- 
fizele proximale si distale de humerus, radius, cubitus de la ambii 
indivizi, axis, femure, tibii, peronee, coxal, metacarpiene, falange, meta- 
tarsiene, astragal, indicä o culegere ingrijitä de pe rug a principalelor 
pärti ale scheletului, resturile fiind apoi depuse in aceiasi urnä. Un 
număr de 11 fragmente de pasăre si ovicaprin, avind aceleaşi caractere 
de ardere ca şi osemintele femeii, arată că ofranda a fost incineratä 
pe rugul femeii. 

Mormintul 3 (M 3): peste 290 fragmente incinerate şi 
calcinate, unele de 5—7 cm lungime. Din craniu provin 31 fragmente : 
regiunea supraciliară — cu marginea orbitală stingä, arc mijlociu dez- 
voltat si sinus frontal mediu, fragmente din parietale si occipital, cu 
porțiuni suturale complet închise. şterse endocranian şi cu desen vizibil, 
întrerupt exocranian, corespunzind grupei de vîrstă matur II. Zona 
orbitală și dimensiunile si caracterele fragmentelor de oase lungi ar 
pleda, foarte probabil, pentru axul femenin (?). Din scheletul postera- 
nian se pot identifica fragmente de corp vertebral cervical, cavitatea 
glenoidä a omoplatului sting, diafize de humerus stîng și drept, frag- 
mente din ambele femure și tibii (pilastru mijlociu dezvoltat și tibia 
probabil platicnemică), un fragment diafiză peroneu şi astragal, meta- 
tarsianul I. Scheletul este reprezentat. 

Mormintul 4 (M. 4): urna conţinea peste 780 fragmente, 
din care 53 craniene (frontal, orbită, parietal, occipital, maxilar superior 
sting si drept) si 2 dinţi cu coroana „decapitată“. Restul fragmentelor 
sînt din humerus, cubitus şi radius stîng şi drept, falange, metacar- 
piene, femure si tibii, astragal stîng si drept, metatarsian I sting si 
drept. Grupa de virstă este adult-matur, iar sexul probabil mascu- 
lin (?). Toate părţile scheletului sînt reprezentate. 

Mormintul 5 (M 5): în urnă au fost depuse peste 300 
fragmente incinerate si calcinate, de culoare albă sau alb-vinetie. Numai 
42 sînt craniene. Resturile provin de la doi copii, unul in jur de 
3 — 3 1/2 ani si celălalt de circa 5 — 6 ani, aşa cum se poate aprecia 
după mărimea celor 4 stinci temporale prezente. S-au mâi identificat 
capete, epifize si diafize de oase lungi (femure 3, tibii 1), care con- 
cordă cu virsta aproximativă estimată pe baza mărimii stincilor tempo- 
rale. Pe mai mult de 10 fragmente sînt vizibile impregnări cu oxid de 
fier. Împreună cu oasele incerate s-au găsit de altfel si 2 fragmente 
dintr-un cercel (?) de fier, ce a aparţinut probabil copilului de 5 — 6 
ani, judecînd după urmele de oxid de fier relevate pe una din stincile 
temporale. Din aceiași urmă provin o vertebră de peste, un craniu Si 
mandibule, humerusuri si radiusuri de cirtitä (Talpa europaea) şi or- 
bete (Spalax typhlus), neincinerate, care au pătruns aici probabil mai 

târziu. Nu există, de asemenea, elemente concludente pentru a susține 
că principalele părţi ale scheletelor celor doi copii sînt reprezentate, 
în pofida numărului mare de fragmente. 

Mormintul 6 (M 6): 98 fragmente incinerate, dintre care 
4 sint craniene, cu suturi deschise, necomplicate. Atit grosimea frag- 
mentelor craniene, cît şi dimensiunile si caracterele morfologice ale 
diafizelor de oase lungi (regiunea V-ului deltoidian a humerusului) 
atestă un înfans I — II. Un fragment cranian şi 12 de oase lungi 
diferă de restul fragmentelor, culoarea lor gălbuie datorindu-se unui 
lut nisipos (loessoidal ?) aderent, ce umplea canalul medular. Restul 
oaselor incinerate sînt de culoare albă sau alb-vinetie. Nu s-a putut 
stabili dacă avem de-a face cu doi indivizi sau ambele grupuri de 
oseminte aparţin aceluiaşi infans I — II. Scheletul este nereprezentat. 
Ofranda animală (carnivor mic sau ovicaprin tînăr, greu de precizat 
dimensional) a fost arsă pe acelaşi rug. Pe 3 fragmente osoase se păs- 
trează urme de oxid de fier. 

Mormintul 8, fără oase, este considerat de autor cenotaf, ca si 
mormîntul 10. 

Mormintul 9 (M 9): 86 fragmente osoase, dintre care 11 
craniene (stinca temporală, frontal, occipital). Diafazele de oase lungi 
sînt de dimensiuni mici, capul femural fiind detașat de col. Caracte- 
rele sînt proprii unui copil (infans I spre infans II). Un număr de 8 
fragmente, cu acelaşi grad de incinerare ca şi osemintele umane, ridică 
problema ofrandei animale : pasăre de talie mică (cît porumbelul) si 
altă speie greu de precizat. 

Patru fragmente aparţin unui individ din altă grupă de vîrstă, 
probabil adolescent spre infans II, cu un grad de ardere net deosebit 
(în spărtură sînt de culoare neagră, în timp ce cele de infans I — II 
au culoarea albă). Această constatare pune întrebarea dacă rugurile nu 
erau construite într-un loc anume, avînd un caracter oarecum perma- 
nent, la adunarea resturilor incinerate putînd să nimerească, din gre- 
șeală, și cîteva fragmente de la indivizi arsi mai înainte. Numărul mic 
de fragmente exclude posibilitatea ipotezei unui mormint dublu. Păr- 
tile scheletului nu sînt reprezentate. Deşi în inventar figurează obiecte 
metalice, nu s-au relevat impregnări cu oxid de fier pe oase. 

Mormintul 11 (M 11): conţinea peste 392 fragmente de 
dimensiuni relativ mari, dintre care 43 craniene (orbită, frontal, parie- 
tale, occipital cu relief pronunţat, de gradul 3 Broca). Grosimea, de- 
senul, complicarea suturilor şi gradul lor de obliterare pledează pentru 
grupa de virstă adult-matur, iar caracterele şi dimensiunile fragmen- 
telor craniene şi ale oaselor lungi indică, foarte probabil, sezul 
masculin. Cinci fragmente provin de la ofranda animală (ovicarpin ?). 
Prezenţa “scheletului. posteranian (humerus, cubitus, radius, falange, 
omoplat, femur, tibie, peroneu, astragal, metatarsian I) arată că s-a pro- 
cedat la o adunare îngrijită a resturilor incinerate de pe rug. 

Mormintul 13 (M 13)‘: 83 fragmente, dintre care 11 cra- 
niene, restul fiind din diafaze de oase lungi (humerus, cubitus, tibie). 
dimensiuni foarte mici, sub 8—10 mm, apartinind unui infans I, in 
(10 — 12 ani, judecind după valorile dimensionale ale fragmentelor 
incinerate craniene). Individul este nereprezentat. 

Mormintul 15 (M 15): au fost depuse în urmă peste 215 
fragmente, dintre care 11 craniene, apartinind unui individ de vîrstă 
adultă-tînără (după suturi şi grosimi — frontal, parietal, orbită, occi- 
pital). Din scheletul posteranian s-au identificat fragmente de humerus 
si radius, femur sting si drept, tibie (ambele epifize proximale), 
peronee, amindouä astragalele. Sexul probabil este cel masculin. Prin- 
cipalele părţi ale scheletului sînt reprezentate. 

Mormintul 16 (M 16): circa 230 de fragmente, multe de 
dimensiuni foarte mici, sub 8—10 mm, apartinind unui infans I, în 
vîrstă de 3 — 4 ani (judecind după grosimea unui fragment de frontal, 
mărimea stincii temporale, dimensiunile celor două capete femurale, 
a epifizelor distale femurale si a corpurilor vertebrale, cu arcurile neu- 
rale nesudate, ca şi a unui fragment de astragal si calcaneu). Deşi adu- 
narea resturilor de pe rug nu s-a făcut cu o grijă deosebită (la 230 
frazmente, numai 2 craniene), scheletul pare a fi reprezentat. 

Mormintul 17 (M 17 a): peste 480 fragmente în urnă, majo- 
ritatea de dimensiuni foarte mici (4—12 mm). Un număr de 136 frag- 
mente provin de la 2 cranii de copii, în vîrstă de 5 — 5 1/2 ani. Grupa 
de vîrstă infans I este atestată de morfologia si stadiul de dezvoltare 
al molarului de 6 ani (s-au găsit 2 molari de 6 ani), ca si de dimen- 
siunile celor 4 fragmente de stincă temporală. Drept ofrandă s-a depus 
pasăre si o specie nedeterminabilä (12 fragmente). Fragmentele craniene 
constituie aproape 1/3 din totalul osemintelor, incluzind si ofranda. 
Lipsesc elementele de bază pentru a susține câ cele două schelete sînt 
reprezentate prin principalele părți componente. 

Mormintul 17 (M 17 b): 36 iragmente de oase lungi, apar- 
tinind probabil unui infans II, depuse separat de urnă, în apropierea 
„marcajului“ din pietre. Trei fragmente animale (ofrandă ?) au un grad 
de calcinare mai redus decit cele umane. De asemenea, resturile incine- 
rate se deosebesc, prin caracterul de ardere, din cele din urmă. Scheletul 
nu este reprezentat. 

Mormintul 18 (M 18): peste 720 fragmente, din care 59 
craniene (2 dinţi, orbită, frontal, parietale, occipital). Sînt prezente toate 
părțile componente ale scheletului : omoplat, humerus, cubitus şi ra- 
dius, falange miini si metacarpiene, femure, tibiile (platourile tibiale 
desprinse sub actiunea focului la nivelul liniei de crestere, la femure 
insä capul femural nu s-a desprins), astragale, metatarsiene, coaste, 
vertebra dorsale, cervicale si sacrale. Grupa de vîrstă adult, tinär. sexul 
probabil masculin (?) gracil. 


î S-a trecut la M 13 întrucît osemintele din M 12 au fost pierdute. Sı- 
tualia este valabilă și pentru M 14 si M 19. 

Sintetizind rezultatele, reiese cä din totalul de 23 de morminte 
descoperite la Bugeac, au fost analizate antropologic 16, oasele din 5 
morminte neparvenindu-ne la studiu, iar 2 — considerate cenotafuri — 
fiind lipsite de resturi incinerate. Cele 16 morminte analizate au dat 
un număr de 19 indivizi, ce se repartizează pe grupe de virstä astfel: 
4 infans I, 3 infans I — II, 2 infans II, 1 adolescent-adult, 9 adulți, 
dintre care majoritatea sint adulti tineri si numai 2 adulti-maturi, 
1 matur II. Acest tabel nu are însă valoare de eșantion reprezentativ, 
întrucît cazurile amintite provin din cimitire diferite, iar sondajele efec- 
tuate în punctul ,,Ghetärie“ au avut drept scop lămurirea situaţiei 
generale şi nu epuizarea unui lot sau a unei porţiuni limitate din 
necropolă 5. Durata necropolelor ridică de asemenea problema existenţei 
unor faze sau subfaze, ori, un studiu nuantat al ritualului funerar si 
al evoluţiei sale, impune luarea în consideraţie a unei eventuale diferen- 
tieri cronologice a celor 23 de morminte de la Bugeac. Un indiciu 
pare să fie furnizat de gruparea tipologică a mormintelor în teren. 
Astfel, cele în groapă simplă, cu urna protejată sau nu cu lespezi de 
piatră, sînt concentrate în partea de nord-est a cimitirului II, la capătul 
pantei, în timp ce mormintele „în cutie de piatră“ ® se întîlnesc spre 
sud-vest, unde terenul este puţin în pantă. Deşi o distincţie cronologică 
sigură nu este posibilă, autorul săpăturii înclină să creadă că tipul al 
doilea ar fi mai vechi decît primul’. în 1969 s-au identificat cîteva 
morminte situate în zona celor în cutii de piatră, ce alcătuiesc o va- 
riantă aparte, înrudită cu mormintele cu manta de bolovani. Inventarul 
funerar şi analiza antropologică nu permit, pe de altă parte, să afirmăm 
că mormintele de la Bugeac au avut la bază alt criteriu de diferen- 
tiere decit cel cronologic : social, în funcţie de sex, grupă de vîrstă etc, 
iar amplasarea lor în cadrul necropolei pune sub semnul întrebării 
posibilitatea folosirii la întimplare, în acelaşi interval de timp, a tipu- 
rilor respective. Fără a putea aduce alte precizări, vom împărti mor- 
mintele geto-dacice de la Bugeac în două mari categorii tipologice, 
care s-ar putea să corespundă şi unor categorii cronologice. 

Prima grupă cuprinde 8 morminte cu manta de bolovani sau 
„cutie de piatră“ si 4 complexuri funerare (M 6, 8, 9, 10, 11, 13, 14, 
19, 15, 16, 17, 18). Ceramica din cele 8 morminte cu manta de bolo- 
vani este lucrată, fără excepţie, cu mina, ceea ce pledează şi pentru 
caracterul lor mai arhaic. Osemintele erau depuse printre pietre 


5 A se vedea planul săpăturilor din Pontice, 1, 1968, p. 197. 

6 Termenul de „cutie de piatră“ poate da naştere la confuzii, fiind utilizat 
cu precădere pentru mormintele cu cistä sau casetă de piatră (D. Protase, op. cit., 
p. 74, 116 etc.). D. Protase foloseşte si termenul de morminte cu locaş de pietre 
(p. 69), deşi la Bugeac este vorba mai mult de o manta de bolovani. 

7 Mormintele în „cutie de piatră“ n-au dat ceramică lucrată la roată, in- 
ventarul avînd un aspect mai arhaic decit la mormintele în groapă simplă, cu 
osemintele depuse în urnă (M. Irimia, Pontice, I, p. 231). 

8 Complexele funerare sînt formate din două părţi distincte : un grup masiv 
de pietre, îngropat la adincimi diferite, care marca mormîntul, si urna aflată 
la o anumită distanță, la nivelul bazei grämezii de pietre (M. Irimia, Pontice, 
IT, p. 39). 

(4 cazuri) sau in urne (2 cazuri). Două morminte cu urnă nu conţineau 
resturi calcinate si au fost considerate cenotafuri (M 8 şi M 10). Urnele 
nu erau prevăzute cu capace, fiind acoperite cel mult cu pietre (2/2). 
Inventarul ceramic este reprezentat prin vase întregi sau fragmente 
ceramice ( 4 cazuri), în timp ce inventarul metalic este atestat în două 
morminte (M 9 şi M 11). Judecînd după urmele de oxid de fier de pe 
resturile incinerate din M 6, şi aici a fost depus inventar metalic, 
care nu s-a păstrat. Oasele din 2 morminte au fost pierdute, aşa că 
la analiză au ajuns 4 morminte (M 6, 9, 11, 13). De asemenea, M 6 
conţinea resturi calcinate şi în afară de urnă, au fost însă studiate 
numai oasele din urnă. Situaţia obţinută este următoarea: 2 infans 
I — I, 1 infans II (în jur de 10 — 12 ani) şi 1 adult-matur. Sexul 
copiilor nu a putut fi stabilit. Caracterul inventarului din mormintele 
de infans I — II (o fusaiolă în M 6 si obiecte de podoabă din fier si 
bronz în M 9) ar putea eventual să indice sexul feminin, lucru aproape 
sigur pentru mormîntul cu fusaiolă 9. Diagnosticul de sex al adultului- 
matur (masculin) a fost confirmat şi de inventarul funerar : 2 cutitase, 
1 vîrf de săgeată şi o zăbală. În trei morminte s-a găsit ofrandă, indi- 
ferent de grupa de vîrstă (M 6, 9, 11). 

Cele 4 complexe funerare (M 15, 16, 17, 18), aflate la periferia 
mormintelor cu manta de bolovani, se pare totuşi că sînt ulterioare lor, 
deoarece ceramica lucrată la roată apare într-un procent destul de ri- 
dicat. Poziţia lor cronologică este cu atit mai greu de fixat. Urnele, 
prezente în toate cele 4 morminte, erau acoperite de regulă cu alte 
vase și aşezate pe o lespede de piatră. Predomină inventarul ceramic. 
Într-un singur caz s-a găsit un cuţit de fier, aşezat sub urmă, la un 
adult gracial de sex masculin (M 18) si mărgele de sticlă si plumb la 
un infans I, de 3 — 4 ani (M 16). Mai semnalăm un mormint de adult 
tînăr de sex masculin, numai cu inventar ceramic (M 15), și un mor- 
mint colectiv (M 17), cu ofrandă animală, compus dintr-o urnă ce 
conţinea resturile a doi copii de aceiaşi vîrstă (5 — 5 1/2 ani) şi un 
infans II, în afară de urnă. 

Mormintele în groapă simplă, cu osemintele depuse în urne, întru- 
nesc 11 cazuri. Inventarul ceramic lipseşte (9 morminte), iar atunci 
cînd există este alcătuit din vase miniaturale sau de dimensiuni foarte 
mici. Osemintele din 3 morminte nu au fost analizate (M 2 din cimi- 
tirul I şi M 7 şi 12 din cimitirul II). Inventarul găsit în două din aceste 
morminte ar putea atesta într-un caz o persoană de sex femenin (în 
M 12 o fusaiolă), iar în celălalt de sex masculin (un cutitas de fier 
și o zăbală în M 7), deşi diagnozele de sex efectuate în funcţie de 
criteriile arheologice trebuie privite cu rezervă. Majoritatea resturilor 
incinerate provin de la grupele de vîrstă mai mari : 1 adolescent-adult, 
6 adulţi si 1 matur II. Analiza antropologică a stabilit că 3 din persoa- 
nele adulte erau de sex femenin, din care una avea inventar de podoabe 
(2 fibule de bronz de tip tracic arhaic). Restul, de sex masculin, nu 


9 Problema inventarului si a diagnozelor de sex făcute pe această bază a 
fost tratată cu ocazia studierii necropolei hallstattiene de la Ferigile. 

aveau inventar. In sfîrşit, 2 morminte sînt duble (M 2 și M 5 din 
necropola II). Osemintele au fost depuse în aceiași urnă: un bărbat 
și o femeie de vîrstă adultä-tinärä in M 2, un infans I de 3 — 3 1/2 ani 
şi un infans de 5 — 6 ani în M 5. Incinerarea a avut loc, în cazul 
adulţilor, la ruguri diferite, ceea ce nu se poate susține pentru copiii 
din M 5, de unde au fost recoltate si 3 mărgele de sticlă si fragmente 
dintr-un cercel de fier. Cercelul a aparţinut sigur copilului de 5 — 6 
ani, pe osemintele căruia s-au relevat urme de impregnări cu oxid de 
fier. Ofrandele animale sînt rare la mormintele din această categorie : 
vită în M I din necropola I si pasăre şi ovicaprin in M 2 din necro- 
pola II. De fiecare dată ofranda se găseşte în mormintele unor persoane 
de sex femenin. 

Numărul mic de cazuri face imposibilă generalizarea unor obser- 
vatii, care raportate la totalul mormintelor s-ar putea să aibe un carac- 
ter întîmplător. Pentru cunoașterea ritualului funerar al geto-dacilor 
necropolele de la Bugeac își aduc totuşi contribuţia printr-o serie în- 
treagă de elemente, si anume: adulţii şi copiii erau inmormintati îm- 
preună, în cadrul aceleași necropole, în morminte de același tip. Nici 
în ceea ce priveşte inventarul nu se făcea o diferenţiere pe grupe de 
vîrstă, de vreme ce apar morminte de copii si adulţi fără inventar, 
ca şi morminte cu inventar. Armele nu sînt asociate cu obiecte de 
podoabă, iar analiza antropologică pare a releva că erau depuse în mor- 
mintele bărbaţilor, după cum podoabele sau fusaiolele erau depuse în 
cele ale femeilor. Mormintele de copii descoperite pînă în prezent nu 
conţin inventar de arme, în schimb sînt frecvente obiectele de podoabă, 
marea lor majoritate provenind tocmai din aceste morminte. Podoa- 
bele preferate în acest caz sînt mărgelele, brätärile, verigile, cerceii. 
În mormintele de adulţi, cutitele si piesele de harnasament la bărbaţi 
şi fibulele la femei. Se constată, de asemenea, depunerea în mormintele 
de femei a fusaiolelor, obicei răspîndit în Latene si la alte populaţii 19. 
În ce măsură poate servi criteriul arheologic la determinarea sexului, 
mai ales la copii, se va stabili abia după studierea integrală a unui 
număr mai mare de necropole geto-dacice. S-a observat în schimb la 
Bugeac un tratament diferit al defunctilor, în funcţie de grupa de 
vîrstă, în momentul adunării resturilor incinerate de pe rug : cu atenţie 
la adulți, în așa fel ca toate părţile scheletului să fie reprezentate, 
si în mod simbolic la copii, lucru verificat de noi şi pentru alte mor- 
minte sau necropole geto-dacice 1. 

Probabil că existau unul sau mai multe locuri comune de ardere, 
după cum par a indica cele 4 fragmente de adolescenți, cu un grad de 


i0 P, Kaczanowski, Proba rekonstrukcji stosunków spolecznych ludności te- 
renu pólnocno-wschodnich Niemec w okresie wezesnorzymskim w świetle badań 
przeprowadzonych nad materialami grobowymi, în Prace archeologiczne, 10, 1968, 
Zeszyty Naukowe Uniwersytetu Jagiellońskiego, CLXXXIII, p. 59; K. Dabrowski, 
Cmentarzysko z okresu późnolateńskiego w Zagorzynie, pow. Kalisz, in Sprawod- 
zania ancheologiczne, XXII, 1970, p. 383. 

# D. Nicolaescu Plopşor si W. Wolski, Ein Beitrag der historischen An- 
thropologie zur Frage der Permanenz im Bestattungsritual, în Annuaire roumain 
d'anthropologie, 6, 1969, p. 3—20. 

calcinare deosebit, găsite in aceiaşi urnă cu un infans I—II (M 9). Pre- 
zenta lor poate fi explicată in mod cît mai plauzibil prin afptul că an 
rămas pe rug după curăţire si au fost adunate, din greșeală, odată cu 
cele ale copilului. 

Atit la adulţi, cît si la copii se obişnuia arderea pe acelaşi rug 
a unor ofrande animale, o parte sau toate osemintele fiind apoi culese 
si depuse în urnă. Aceasta nu este o caracteristică specifică epocii, ea 
apare si mai devreme, în bronz si hallstatt, după cum nu este circum- 
scrisă exclusiv teritoriului nostru £. Cantitativ, predomină ofrandele 
de pasăre, de talie mică sau mai mare {, urmate de ovicaprine. Se 
întîlnesc rar si animale de talie mare (1 caz). În acelaşi mormint se 
pun adesea ofrande din mai multe specii, de exemplu păsări de dife- 
rite talii (M 9), pasăre si o specie nedeterminabilă (M 17), pasăre si 
ovicaprin (M 2, necropola I), Ofranda apare o singură dată in mor- 
mintul unui adult-matur, de sex masculin. In rest este frecventă în 
mormintele de copii din faza mai veche sau este depusă în mormintele 
unor femei de vîrstă adultă (în cazul mormintului dublu de bărbat si 
femeie, s-a putut chiar preciza că a fost arsă pe rugul femeii şi nu pe 
cel al bărbatului). Toate acestea nu fac însă decît să consemneze o 
situaţie de fapt, care poate fi oricînd confirmată sau răsturnată, dacă 
am dispune de imaginea situaţiei din întreaga necropolă. 

Cenotafurile sînt practicate de populaţia geto-dacică de la Bugeac 
(2 în faza cea mai veche). Asupra caracterului lor nu sînt dubii, deoa- 
rece in amîndouă cazurile s-a găsit cite o urnă, acoperită într-un mor- 
mint cu o piatră, ceea ce face să cadă posibilitatea distrugerii ose- 
mintelor ca urmare a acțiunii solului. Ambele cenotafuri nu conţineau 
inventar funerar. 

În sfirsit, un alt aspect al ritualului funerar al geto-dacilor, relevat 
de necropolele de la Bugeac, este practicarea inmormintärilor duble, în 
aceiaşi urnă fiind depuse osemintele a două persoane: 2 copii de 
aceiași vîrstă (5 — 5 1/2 ani), 2 infans I de vîrste diferite si un bărbat 
şi o femeie de vîrstă adultă tînără. Acest obicei a fost surprins de 
noi şi în necropola hallstattiană tirzie de la Ferigile 4 cu care ocazie 
am încercat să analizăm semnificaţia si implicaţiile sale: moartea 
concomitentă, din motive ce nu le vom expune aici, a unor membri 
din familie (în acest caz, în M 17 au fost înmormîntaţi doi gemeni), 
moartea unor persoane din cadrul comunităţii survenită întîmplător în 
aceiaşi perioadă sau la intervale apropiate, păstrarea urnei cu resturile 
incinerate şi adăugarea, la un anumit interval, a osemintelor de la un 
individ. Avind în vedere caracterul excepţional al unor asemenea mor- 
minte, am înclina să credem că nu este vorba de o practică curentă. 
ci mai degrabă de decesul în aceiași perioadă a persoanelor respective. 
Cel puţin pentru adulţii din M 2, de sex opus și vîrstă apropiată, este 


2 W, Wolski, D. Nicolaescu Plopşor, Studiul antropologie al necropolei 
hallstattiene tirzii de la- Ferigile, în Buridava, 1972. 
13 De mărimea unui porumbel sau a unei găini. 

1 Această practică este des intilnitä in Latènul european W. Wolski 
şi D. Nicolaescu Plopsor, op. cit.). 

greu sä ne imaginäm cä au fost inmormintati impreunä, in aceiasi 
urnä, färä sä fi existat intre ei anumite relatii, de cäsätorie sau rude- 
nie. In asemenea imprejuräri, copiii erau incinerati pe acelasi rug, iar 
adulţii pe ruguri deosebite ? un rug mai sărac, eventual cu lemne de 
esenţă verde, bărbatul si un rug bogat, care à provocat o calcinare 
puternică a osemintelor, cu ofrandă de pasăre si ovicaprin, în cazul 
femeii. 

În 2 morminte s-au gsăit oase incinerate și în afară de urnă. Au 
fost analizate numai resturile din M 17, care au aparținut unui infans 
II. Acesta este singurul mormint colectiv (2 infans I de aceiaşi vîrstă 
în urnă şi 1 infans II în afara urnei) de la Bugeac, așa că nu putem 
spune dacă acest sistem de inmormintare era folosit sau nu si pentru 
adulți. Rämine deschisă şi întrebarea dacă infansul II a fost introdus 
odată cu urna sau mai tirziu, cum este probabil să se fi întîmplat. 

Limitindu-ne la constatările sugerate de cele 23 de morminte 
săpate, sperăm ca viitoarele cercetări să aducă completările dorite pen- 
tru cunoaşterea caracteristicilor ritualului funerar al geto-dacilor. 





L’ETUDE ANTHROPOLOGIQUE DES OSSEMENTS INCINERES 
DES NECROPOLES GETO-DACES DE BUGEAC 


Resume 


Sur le territoire du village Bugeac (commune “Ostrov, Dobroudja) on a iden- 
tifié deux nécropoles géto-daces du IVème siècle av.n.e., dont Pune a été partielle- 
ment fouillée en 1968 et 1969 par le Musée d'archeologie de Constantza. 

Des 23 tombes découvertes jusqu’à présent, parmis lesquelles 2 sont des 
cénotaphes, dépourvues de restes cinéraires, on a examiné les ossements provenant 
de 16 tombes. L'analyse anthropologique a pérmis d'identifier 19 individus, à 
savoir : 4 infans I, 3 infans I—II, 2 infans II, 1 juvenis-adultus, 9 adultus (la 
plupart des jeunes adultes et seulement 2 adultus-maturus) et 1 maturus II. 

Tie petit nombre de tombes fouiliées à Bugeac est tout à fait insuffisant 
pour en tirer des conclusions génerales, mais les faits d'observation gardent toute 
leur valeur pour ce qui est du rite funéraire des géto-daces. À part la pratique 
des cénotaphes, il est à souligner le traitement différent des défuncts par rapport 
au groupe d'âge: pour les adultes et les individus d'âge mûr, on a constaté que 
toutes les parties du squelette sont représéntées parmis les restes cinéraires, tandis 
que pour les enfants (infants I et II) et les jeunes adolescents, on a recueilli un 
petit nombre d’ossements pour les mettre symboliquement dans Purne funéraire. 
On a trouvé aussi, dans la nécropole de Bugeac, des tombes contenant des restes 
osseuses appartenant a deux individus : des enfants (joumeaux et enfants d'âge 
différent) et des jeunes adultes, un homme et une femme, leurs ossements étant 
déposés ensemble dans la même urne. À noter que les différences très nettes en 
ce qui concerne le degré d'incinération des restes cinéraires de l’homme et de 
la femme prouvent que l’homme a été brulé sur un petit et pauvre bucher, tandis 
que la femme sur un riche bucher, à grand feu, qui a porté l’incinération jusqu’à 
la calcination des ossements. 

Un dernier élément à souligner : les offrandes animales — moutons-chevres 
et oiseaux — identifiées à Bugeac seulement dans les tombes d'enfants et de 
femmes, qui ont été déposées sur le buchér funéraire et brulées ensemble avec 
les défuncts, vu le même degré d'incinération des ossements hummaines et ani- 
males. 

ANTHROPOLOGISCHE UNTERSUCHUNG DER EINGEÄSCHERTEN GEBEINE 
AUS DEN GETO-DAKISCHEN NEKROPOLEN VON BUGEAC 


Zusammenfassung 


Auf dem Gebiet des Dorfes Bugeac, Gemeinde Ostrov wurden zwei geto- 
dakische Nekropolen festgestellt. Die in der zweiten Nekropole in den Jahren 1968 
und 1969 durchgeführten Forschungen haben zur Freilegung von 19 Gräbern 
geführt. Die Grabstätten wurden in das 4. Jh. v.u.Z. datiert, ohne daß jedoch die 
Möglichkeit ausgeschlossen würde, daß einige Gräber dem Ende des .Jh. oder dem 
Anfang des 3.Jh. v.u.Z. zuzuschreiben wären (s. in Pontice, I, 1968, S. 193—233 
und in Pontice, II, 1969, S. 23—42). 

Im vorliegenden Aufsatz machen vie Veraassern eine anthropologische Ana- 
lyse der eingeäscherten Gebeine aus 16 Gräbern. Die 16 untersuchten Gräber 
haben eine Anzahl von 19 Individuen ergeben, die sich wie folgt auf Altersgruppen 
verteilen: 4 infans I, 3 infans I—II, 2 infans II, 1 Jüngling-Erwachsener, 9 Er- 
wachsene, wovon die meisten jüngeren Alters und nur zwei älter sind, 1 Erwache- 
sener II. 


Nekropole I: 


Grab 1(M 1) — junger Erwachsener, wahrscheinlich weiblichen Ge- 
schlechts (?) 
irab 3( M 3) — Jüngling, fast erwachsen, mänlich. 


Grab 4 (M 4) — junger Erwachsener, wachrscheinlich weibl. 


Nekropole II: 


Grab - (M 1) — junger Erwachsener, wahrscheinlich männl. è 
Grab 2 (M 2) — 2 Individuen, junge Erwachsene, 1 Mann und eine Frau. 


Grab 3 (M 3) — Erwachsener II, wahrscheinlich weiblich (?) 

Grab 4 (M 4) — Erwachsener, wahrscheinlich männlich (?) 

Grab 5 (M 5) — zwei Kinder — eines etwa 3—31/; Jahre, das andere 5—6 
Jahre. 


Grab 6 (M 6) — infans I—II. 

Grab 9 (M 9) — zwei Individuen: ein infans Tinfans II und ein Jün- 
gling/infans II. 

Grab 11 (M 11) — Erwachsener, männlich. 

Grab 13 (M 13) — infans II (10—12 Jahre). 

Grab 14 (M 15) — Jüngling, jung, männlich. 

Grab 16 (M 16) — infans I (3—4 Jahre). 

Grab 17 (M 17a) — 2 infans I im Alter von 5—5!/, Jahren. 

Grab 17 (M 17b) — infans II. 

Grab 18 (M 18) — Erwachsener, wahrscheinlich männlich (?). 


Zum Kennenlernen des Bestattungsritus der Geto-Daker bringen die Nekro- 
polen von Bugeac ihren Beitrag durch eine Reihe von Elementen u.zw.: Er- 
wachsene und Kinder wurden zusammen bestattet, innerhalb derselben Nekropole, 
in Gräbern vom gleichen Typus. 

Waffen werden nicht zusammen mit Schmuckstücken beigegeben, und die 
anthropologische Analyse scheint zu ergeben, daß sie in Gräbern von Männern 
beigegeben wurden, so wie Schmuckstücke und Spinnwirteln in Frauengräbern 
beigegeben wurden. 

In Kindergräbern findet man keine Waffen, dagegen sind Schmuckstücke 
häufig, und der Großteil kommt eben aus solchen Gräbern: Perlen, Armreifen, 
Ringe, Ohrgehänge. 

In Erwachsenengräber wurden bei Männern Messer und Teile von Zaumzeug 
gelegt, bei Frauen Fibeln und Spinnwirteln. 

Ee wurde eine verschiedene Behandlung der Verstorbenen, je nach Alters- 
gruppen, beim Einsammeln der eingeäscherten Reste vom Scheiterhaufen beobach- 

tet: bei Erwachsenen sorgfältig, so daß alle Teile des Skeletts vertreten sind, 
während dies bei Kindern nur symbolisch geschah. 

Sowohl bei Kindern als auch bei Erwachsenen war es üblich, auf demselben 
Scheiterhaufen Tieropfer zu verbrennen. Vorherrschend sind Opfer von kleinen 
oder großen Vögeln, worauf Ziegen und Schafe folgen ; selten begegnet man auch 
großen Tieren. 

Eine andere Seite des durch die Nekropolen von Bugeac enthüllien Be- 
stattungsritus der Getodaker ist die Praktik der Doppelbestattung, also der Bei- 
setzung der Gebeine von zwei Personen in derselben Urne: 2 Kinder gleichen 
Alters (5—5:/2 Jahre), 2 infans I verschiedenen Alters und ein Mann und eine 
Frau, junge Erwachsene. 

în Anbetracht des besonderen Charakters dieser Gräber sind die Verfassern 
der Ansicht, daß es sich nicht um eine laufende Praktik handelt, sondern viel- 
mehr um eine gleichzeitiges Ableben der betreffenden Personen. 


